CELEX: 62010TA0009
Language: sk
Date: 2013-02-21 00:00:00
Title: Vec T-9/10: Rozsudok Všeobecného súdu z  21. februára 2013 — Evropaïki Dynamiki/Komisia ( „Verejné obstarávanie služieb — Postup verejného obstarávania — Poskytovanie externých služieb týkajúcich sa dodania elektronického uverejňovania — Zamietnutie ponuky uchádzača — Uzavretie zmluvy s iným uchádzačom — Kritériá výberu a uzavretia zmluvy — Povinnosť odôvodnenia — Zjavne nesprávne posúdenie“ )

13.4.2013   
            
            
               SK
            
            
               Úradný vestník Európskej únie
            
            
               C 108/20
            
         Rozsudok Všeobecného súdu z 21. februára 2013 — Evropaïki Dynamiki/Komisia
   (Vec T-9/10) (1)
   
   (Verejné obstarávanie služieb - Postup verejného obstarávania - Poskytovanie externých služieb týkajúcich sa dodania elektronického uverejňovania - Zamietnutie ponuky uchádzača - Uzavretie zmluvy s iným uchádzačom - Kritériá výberu a uzavretia zmluvy - Povinnosť odôvodnenia - Zjavne nesprávne posúdenie)
   2013/C 108/53
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, advokáti)
   
      Žalovaná: Európska komisia (v zastúpení: pôvodne E. Manhaeve a N. Bambara, splnomocnení zástupcovia, za právnej pomoci pôvodne E. Petritsi, advokát, neskôr E. Petritsi a O. Graber-Soudry, solicitor, neskôr E. Manhaeve, za právnej pomoci O. Graber-Soudry)
   
      Predmet veci
   
   Na jednej strane návrh na zrušenie rozhodnutia Úradu pre publikácie Európskej únie z 29. októbra 2009 v rozsahu, v akom zamieta ponuku predloženú žalobkyňou pre časť č. 2 nazvanú „Elektronické uverejňovanie založené na Microsoft SharePoint Server“ a najmä uzatvára zmluvu s úspešnými uchádzačmi ako aj v rozsahu, v akom uzatvára zmluvy pre časť č. 3 nazvanú „Elektronické uverejňovanie založené na platformách s otvoreným zdrojom“ s podnikom, ktorý je členom dvoch rôznych konzorcií v rámci postupu verejného obstarávania AO 10224 týkajúceho sa dodania elektronického uverejňovania (Ú. v. EÚ 2009/S 109-156511) a na druhej strane návrh na náhradu škody podaný na základe článku 268 ZFEÚ a článku 340 ZFEÚ
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Evropaïki Dynamiki — Proigmena Systimata Tilepikoinonion Pliroforikis kai Tilematikis AE znáša svoje vlastné trovy konania ako aj trovy konania Európskej komisie.
            
         
      (1)  Ú. v. EÚ C 80, 27.3.2010.